Kolm päeva tagasi ilmus YouTube´i video "What the Finns need to know about Portugal", milles räägitakse Portugali rollist maailma ajaloos; ninanipsuna räägitakse video lõpus ühest läbi ajaloo suurimast vabatahtlikust kampaaniast Portugalis - nimelt koguti seal 1940. aastal tonnide viisi riideid ja toiduaineid, et toetada "üht teist vaest ja nälgivat Euroopa ääremaad" - Soomet.    Vastuseks sellele tegid soomlased video "What the Portuguese need to know about Finland", milles on juttu Soome ajaloost. Filmi lõpus teatatakse portugaallastele: "Siinkohal võiksime teid tögada Portugali raske rahandusliku olukorra pärast. Aga me ei tee  seda, sest oleme südames teiega."